**JUDr. Vladimír Urban, PhD., starosta obce Stankovany**

**POZVÁNKA**

Starosta obce Stankovany podľa § 12 ods. 1 zákona SNR č. 369/1990 Zb. o obecnom zriadení v znení neskorších predpisov zvoláva

**tretie zasadnutie** obecného zastupiteľstva v Stankovanoch, ktoré sa bude konať

**30.09.2021 /štvrtok/ o 17:00 hod.** v na poschodí prístavby OcÚ Stankovany

Program:

1. Otvorenie

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Vypracovanie geometrického plánu na IBV Stankovany

4. Schválenie kúpy spoluvlastníckeho podielu na LV č. 2715, a to pozemku registra E-KN parcela č. 898 orná pôda o celkovej výmere 165 m2 a výmere spoluvlastníckeho podielu 82,5m2 z dôvodu výstavby IBV na preložku elektrického vedenia od Anny Brukovej

5. Vystúpenie Ing. Gašpierika ohľadom predstavenia projektu na výstavbu bytoviek

6. Vystúpenie Ing. Gašpierika ohľadom predstavenia vízie prestavby bývalej MŠ na malometrážne byty

7.Vystúpenie Ing. Martina Barana starostu obce Bešeňová ohľadom výstavby IBV.

8. Rôzne

9. Diskusia

10. Záver

JUDr. Vladimír Urban, PhD.

starosta obce, v. r.

**Materiály zaslané mailom:**

-

**Zápisnica a Uznesenia**

**z tretieho zasadnutia Obecného zastupiteľstva Obce Stankovany**

**konaného dňa 30. septembra 2021**

Prítomní: podľa priloženej prezenčnej listiny

**Priebeh zasadania:**

**1. Otvorenie**

Zasadnutie obecného zastupiteľstva obce Stankovany otvoril o 17:00 hod. a viedol starosta obce JUDr. Vladimír Urban, PhD., ktorý privítal všetkých prítomných. Konštatoval, že zasadnutie je zvolané v súlade so zákonom č. 369/1990 Zb. o obecnom zriadení. Obecné zastupiteľstvo sa zišlo v počte 8 poslancov z celkového počtu 9 poslancov, takže OZ je uznášaniaschopné. Jedna poslankyňa sleduje zasadnutie on-line.

**2. A./ Určenie a schválenie zapisovateľa, návrhovej komisie, overovateľov zápisnice**

**Overovatelia zápisnice**: Mgr. Miroslava Polohová Ivanová, Ján Lacko, Mgr. Peter Lacko

**Návrhová komisia:** Michal Straka, Vladimír Lacko, JUDr. Peter Malcho

**Zapisovateľ:** Mgr. Ivan Zrník

Výsledok hlasovania: Za: 9

Mgr. Miroslava Polohová Ivanová, Ján Lacko, Bohuslav Belko, Vladimír Lacko, JUDr. Peter Malcho, Michal Straka, Ján Chomist, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 0

**B./ Schválenie programu rokovania**

Starosta predniesol návrh programu rokovania obecného zastupiteľstva podľa pozvánky.

**Uznesenie č.: 46/2021/03**

OZ obce Stankovany s c h v a ľ u j e program rokovania obecného zastupiteľstva.

**Schválený program rokovania:**

1. Otvorenie

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Vypracovanie geometrického plánu na IBV Stankovany

4. Schválenie kúpy spoluvlastníckeho podielu na LV č. 2715, a to pozemku registra E-KN parcela č. 898, orná pôda o celkovej výmere 165 m2 a výmere spoluvlastníckeho podielu 82,5m2 z dôvodu výstavby IBV na preložku elektrického vedenia od Anny Brukovej

5. Vystúpenie Ing. Gašpierika ohľadom predstavenia projektu na výstavbu bytoviek

6. Vystúpenie Ing. Gašpierika ohľadom predstavenia vízie prestavby bývalej MŠ na malometrážne byty

7.Vystúpenie Ing. Martina Barana starostu obce Bešeňová ohľadom výstavby IBV.

8. Rôzne

A/ Zmluva o dielo s Ing. Arch. Eugenom Lakoštíkom

B/ Zmluva o dielo s Prevádzkárňami mesta Turany na zaasfaltovanie výkopovej ryhy

C/ Zmluva o dielo s Prevádzkárňami mesta Turany na dvíhanie poklopov

D/ Zmluva o dielo s obch. spol. Tasum Gonar s.r.o. – oprava mosta na Kúte

E/ Cenová ponuka Riline na opravu cesty na Hruškovú

F/ Zmluva o náhrade škody s TSS Grade a.s.

G/ Výstavba plechovej haly o rozmere 12x7m na posypový materiál

H/ Informácia o praktikách firmy Slovak Estate, s.r.o.

I/ Vyjadrenie sa k odporúčaniam finančnej komisie

9. Diskusia

10. Záver

Výsledok hlasovania: Za: 9

Mgr. Miroslava Polohová Ivanová, Ján Lacko, Bohuslav Belko, Vladimír Lacko, JUDr. Peter Malcho, Michal Straka, Ján Chomist, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 0

**3. Vypracovanie geometrického plánu na IBV Stankovany**

Starosta predniesol informáciu o potrebe spracovať GP na IBV Pod Jasením v Stankovanoch.

Starosta obce otvoril k tomuto bodu diskusiu.

**Uznesenie č.: 047/2021/03**

OZ obce Stankovany o d p o r ú č a starostovi uzavrieť zmluvu o dielo na vypracovanie GP na IBV Lesová – Podjasenie v Stankovanoch za vykonať kroky na zápis tohto GP do katastra nehnuteľností.

Výsledok hlasovania: Za: 9

Mgr. Miroslava Polohová Ivanová, Ján Lacko, Bohuslav Belko, Vladimír Lacko, JUDr. Peter Malcho, Michal Straka, Ján Chomist, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 0

**4. Schválenie kúpy spoluvlastníckeho podielu na LV č. 2715, a to pozemku registra E-KN parcela č. 898 orná pôda o celkovej výmere 165 m2o výmere spoluvlastníckeho podielu 82,5m2 z dôvodu výstavby IBV na preložku elektrického vedenia od Anny Brukovej**

Starosta informoval poslancov o potrebe kúpy spoluvlastníckeho podielu na LV č. 2715, a to pozemku registra E-KN parcela č. 898 orná pôda o celkovej výmere 165 m2 o výmere spoluvlastníckeho podielu 82,5m2od Anny Brukovej lebo z dôvodu výstavby IBV je to potrebné na preložku elektrického vedenia.

Starosta obce otvoril k tomuto bodu diskusiu.

K téme diskutoval poslanec Ing. Peter Tomáň.

**Uznesenie č.: 048/2021/03**

Obecné zastupiteľstvo v Stankovanoch

**p r e r o k o v a l o**

Návrh na kúpu nehnuteľnosti

|  |  |  |  |  |
| --- | --- | --- | --- | --- |
| Parcela registra | s parcelným číslom | druh pozemku | o výmere | v podiele |
| KN-E | 898 | Orná pôda | 165 m2 | 1/2 |
|  | | | | |

Pozemok sa nachádza v katastrálnom území Stankovany, obec Stankovany vedený Okresným úradom Ružomberok, katastrálnym odborom pre obec Stankovany, okres Ružomberok na LV č. 2715

Obecné zastupiteľstvo v Stankovanoch

**s ch v a ľ u je kúpu spoluvlastníckeho podielu ½ z pozemku**

|  |  |  |  |  |  |
| --- | --- | --- | --- | --- | --- |
| Parcela registra | s parcelným číslom | druh pozemku | O celkovej výmere | v podiele | O výmere podielu |
| KN-E | 898 | Orná pôda | 165 m2 | 1/2 | 82,5 m2 |

Jedná sa o pozemok potrebný pre vysporiadanie pozemkov pod IBV Lesová – Podjasenie za kúpnu cenu vo výške 3,78 € za m2, celková cena spoluvlastníckeho podielu ½ je 623,70 eur. Cena bola určená znaleckým posudkom č. 73/2021, ktorý vypracoval znalec Ing. Danka Žakarovská, bytom Likavka č. 34, ev. č. znalca 913921.

**u k la dá** obecnému úradu

* zabezpečiť uzatvorenie kúpnej zmluvy *do 15. októbra 2021.*

**u r č u je**

stratu platnosti a účinnosti uznesenia, ak kúpna zmluva nebude uzatvorená do 31. decembra 2021.

Výsledok hlasovania: Za: 9

Mgr. Miroslava Polohová Ivanová, Ján Lacko, Bohuslav Belko, Vladimír Lacko, JUDr. Peter Malcho, Michal Straka, Ján Chomist, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 0

**5. Vystúpenie Ing. Gašpierika ohľadom predstavenia projektu na výstavbu bytoviek**

Starosta obce predstavil p. Ing. Gašpierika a dal mu slovo aby poslancom predstavil vypracovanú architektonickú štúdiu na výstavbu bytoviek Lesová Jasením. Ing. Gašpierik predstavil architektonickú štúdiu novostavby bytových domov. Oboznámil poslancov s podmienkami udelenia dotácie na výstavbu bytových domov zo ŠFRB, upresnil plochu jednotlivých bytov.

Starosta obce otvoril k tomuto bodu diskusiu.

Ing. Peter Tomáň sa informoval na možnosť vytvorenia oddychovej zóny na úkor parkovacích miest; informoval sa na počet poschodí v týchto bytových domoch a výmeru bytov; diskutoval na spôsob údržby bytoviek a navrhol spolupracovať s vybraným bytovým podnikom pri zabezpečení údržby o vybudované bytové domy.

Mgr. Peter Lacko sa opýtal na výšku nájmu; je za výstavbu bytoviek s 2 a 3-izbovými bytmi.

Ján Chomist poukázal na potrebu parkovacích miest pre jednotlivé byty; opýtal sa na možnosť vybudovania stacionára, starosta mu objasnil pravidlá povolenia takého zariadenia.

Bohuslav Belko sa opýtal na svetelné podmienky pre okolité nehnuteľnosti (rodina Michaleková).

JUDr. Peter Malcho sa vyjadril, že by bolo dobré postaviť čo najviac podlaží s vyššou metrážou; diskutoval o cene a dĺžke nájmu.

Vladimír Lacko sa opýtal na výšku nákladov na výstavbu 1 poschodia, Ing. Gašpierik mu vysvetlil, že to nie je možné špecifikovať; opýtal sa na spôsob vykurovania.

**Uznesenie č.: 049/2021/03**

A/ OZ obce Stankovany b e r i e n a  v e d o m i e   informáciu Ing. Gašpierika o architektonickej

štúdii projektu „Novostavba bytového domu Stankovany a Stankovany B“ na výstavbu bytoviek

Lesová Pod Jasením.

B/ OZ obce Stankovany o d p o r ú č a starostovi, aby zabezpečil podanie žiadosti o vyňatie

pozemkov určených na IBV z PPF.

C/ OZ obce Stankovany s ch v a ľ u j e zámer výstavby 2 nájomných bytových domov.

Výsledok hlasovania: Za: 7

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 2 Mgr. Miroslava Polohová Ivanová, Michal Straka

**6. Vystúpenie Ing. Gašpierika ohľadom predstavenia vízie prestavby bývalej MŠ na malometrážne byty**

Ing. Gašpierik musel náhle odísť, preto nemohol predstaviť víziu prestavby bývalej MŠ na malometrážne byty. Odporučil, aby bol pozvaný na ďalšie zastupiteľstvo.

Tento bod bude prejednávaný na nasledujúcom obecnom zastupiteľstve.

**Uznesenie č.: 050/2021/03**

OZ obce Stankovany b e r i e n a  v e d o m i e   že vízia prestavby bývalej MŠ na malometrážne byty, bude prejednávaná na ďalšom zasadnutí obecného zastupiteľstva.

Výsledok hlasovania: Za: 9

Mgr. Miroslava Polohová Ivanová, Ján Lacko, Bohuslav Belko, Vladimír Lacko, JUDr. Peter Malcho, Michal Straka, Ján Chomist, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 0

**7. Vystúpenie Ing. Martina Barana, starostu obce Bešeňová ohľadom výstavby IBV.**

Starosta obce Bešeňová v priebehu zasadnutia obecného zastupiteľstva oznámil, že pre náhlu nevoľnosť sa nemôže zúčastniť zasadnutia obecného zastupiteľstva, že ho to veľmi mrzí, ale že sa o svoje skúsenosti s výstavbou nájomných bytových domov určite príde podeliť na nasledujúce zasadnutie obecného zastupiteľstva.

Tento bod bude prejednávaný na nasledujúcom obecnom zastupiteľstve, nakoľko sa Ing. Martin Baran nemohol zasadnutia OZ zúčastniť pre náhle zdravotné problémy.

**Uznesenie č.: 051/2021/03**

OZ obce Stankovany b e r i e n a  v e d o m i e   že vystúpenie starostu obce Bešeňová ohľadom výstavby nájomných bytových domov v obci sa pre zdravotné problémy pána starostu neuskutoční a táto problematika bude zaradená do programu nasledujúceho zasadnutia.

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**8. Rôzne**

**A./ Zmluva o dielo s Ing. arch. Eugenom Lakoštíkom**

Starosta obce informoval o spracovaní projektovej dokumentácie prístavby a nadstavby ZŠ s MŠ Stankovany.

Starosta obce otvoril k tomuto bodu diskusiu.

**Uznesenie č.: 052/2021/03**

a/ OZ obce Stankovany b e r i e n a  v e d o m i e informácie o spracovaní PD Prístavba

a nadstavba ZŠ s MŠ Stankovany, rozšírenie kapacity.

b/ OZ obce Stankovany s c h v a ľ u je Zmluvu o dielo na spracovanie PD Prístavba

a nadstavba ZŠ s MŠ Stankovany, rozšírenie kapacity a  o d p o r ú č a starostovi uzavrieť s Ing. arch. Lakoštíkom. Zmluvu o dielo na spracovanie projektovej dokumentácie PD Prístavba

a nadstavba ZŠ s MŠ Stankovany, rozšírenie kapacity.

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**B./ Zmluva o dielo s Prevádzkarňou mesta Turany na zaasfaltovanie výkopovej ryhy**

Starosta uviedol, že na minulom zasadnutí OZ dostal úlohu čo najskôr vyspraviť výkopovú ryhu po realizácii miestnej kanalizácie na ulici Hrušková - Kopanice. Rokoval so spoločnosťou Riline,s.r.o., Ružomberok, ktorá môže nastúpiť až v termíne druhá polovica mesiaca november 2021;potom s Technickými službami mesta Ružomberok, ktoré uviedli, že môžu nastúpiť až na budúci rok a s Technickými službami v Dolnom Kubíne, ktoré ponuku nakoniec odmietli. Ako ďalšiu firmu oslovil Prevádzkáreň mesta Turany, ktorá uviedla, že by mohla ryhu zaasfaltovať v termíne koniec augusta a začiatok septembra 2021 to je minimálne dva mesiace skôr ako Riline s.r.o. Ružomberok.

Starosta obce otvoril k tomuto bodu diskusiu.

**Uznesenie č.: 053/2021/03**

a/ OZ obce Stankovany b e r i e n a  v e d o m i e, že starosta rokoval o urýchlenom vyspravení ryhy po miestnej kanalizácii a najrýchlejší termín a cenu ponúkla Prevádzkáreň mesta Turany.

b/ OZ obce Stankovany s c h v a ľ u je Zmluvu o dielo na zaasfaltovanie kanalizačnej ryhy na ulici Hrušková – Kopanice..

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**C./ Zmluva o dielo s Prevádzkárňou mesta Turany na dvíhanie poklopov**

Starosta uviedol, že kanalizačné poklopy v počte 8 ks na ulici Hrušková – Kopanice, na ktorej sa robila výspravka kanalizačnej ryhy, sú krivo osadené. Vodárenská spoločnosť Ružomberok a.s. sa vyjadrila, že ich organizácia nemieni tieto poklopy dať do roviny a že to nemajú v investičnom pláne. Starosta sa preto obrátil na firmu Riline,s.r.o. a zástupcovia tejto firmy uviedli, že môžu prísť až v mesiaci november 2021. Pretože nerovnosti boli veľké a hrozilo, že môže vzniknúť nejaká škoda na majetku, napríklad na motorových vozidlách, prípadne na zdraví chodcov z dôvodu nerovností na ceste, starosta sa obrátil na Prevádzkáreň mesta Turany, ktorá prisľúbila vykonať vyrovnanie kanalizačných poklopov do nivelety s vozovkou za rovnakú cenu ako ponúkala firma Riline a to 1 kus za 75,- EUR.

Starosta obce otvoril k tomuto bodu diskusiu.

**Uznesenie č.: 054/2021/03**

a/ OZ obce Stankovany b e r i  e na  v e d o m i e, že starosta rokoval o dvíhaní kanalizačných poklopov miestnej kanalizácie a  najskorší termín ponúkla spoločnosť Prevádzkareň mesta Turany. Cena za jeden poklop je 75,- EUR a teda rovnaká ako ponúkla firma Riline s.r.o. Ružomberok.

b/ OZ obce Stankovany s ch v a ľ u je Zmluvu o dielo na zdvihnutie 8 ks poklopov v kanalizačnej ryhe na ulici Hrušková -Kopanice a  o d p o r ú č a starostovi uzavrieť s Prevádzkarňou mesta Turany Zmluvu o dielo na dvíhanie kanalizačných poklopov do výkopovej ryhe vzniknutej pri na ulici Hušková – Kopanice.

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**D/ Zmluva o dielo s obch. spol. Tasum Gonar, s.r.o. – oprava mosta na Kúte**

Starosta obce informoval o oprave mosta na Kúte. Most nebol opravovaný od svojho postavenia to je asi sedemdesiat rokov. Spodná stavba jej podmytá, rímsa sa oddeľuje od mostnej dosky. Je spracovaný statický posudok tohto mosta statikom Ing. Petrom Slašťanom z firmy Tasum Gonar s.r.o. Žilina, ktorý zaradil most do 5. skupiny, t.j. havarijný stav.

Starosta obce otvoril k tomuto bodu diskusiu.

**Uznesenie č.: 055/2021/03**

a/ OZ obce Stankovany b e r i e n a  v e d o m i e, že je nevyhnutné pristúpiť ku oprave mosta na Kúte.

b/ OZ obce Stankovany s c h v a ľ u j e Zmluvu o dielo s obchodnou spoločnosťou Tasum Gonar s.r.o.., Štrková 10, Žilina na rekonštrukciu mosta na Kúte a odporúča starostovi túto zmluvu podpísať.

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**E/ Cenová ponuka Riline s.r.o. Ružomberok na opravu cesty na Hruškovú - Kopanice**

Starosta informoval prítomných poslancov, o cenovej ponuke firmy Riline na opravu cesty na

Hruškovej – Kopanice. Oprava by sa mala uskutočniť v mesiaci november 2021, alebo

v jarných mesiacoch roka 2022 (apríl, máj). Odporúčal termín november, kedy bude v obci

finišer uvedenej firmy, ktorý bude opravovať poškodené cesty pri oprave železničnej trate.

Obec by preto ušetrila za dopravu finišera do obce.

Starosta obce otvoril k tomuto bodu diskusiu.

K téme diskutovali Mgr. Peter Lacko, ktorý uviedol, že cesta je zjazdná a netreba položiť asfalt po celej šírke, nakoľko sa vo výstavbe kanalizácie bude ešte pokračovať, potom bude vhodnejšie ju upraviť naraz celú.

JUDr. Peter Malcho sa priklonil k stanovisku Mgr. Petra Lacka. Podotkol, že by sme stratili dvojročnú záruku na práce, ktorú teraz máme voči firme Prevádzkáreň mesta Turany, keby sme cestu zaasfaltovali celú.

Bohuslav Belko uviedol, že sú horšie cesty, ktoré by bolo treba opraviť.

Ján Chomist podotkol, že cesta by sa zdvihla, keby sa položila nová živica po celej šírke a došlo by k zatápaniu okolitých nehnuteľností, čo sa už teraz stáva počas dažďov. Vyjadril pochybnosti o kvalite bielej penetračnej hmoty, ktorú firma používala.

**Uznesenie č.: 056/2021/03**

a/ OZ obce Stankovany b e r i e n a  v e d o m i e, cenovú ponuku na položenie asfaltovej živice po celej šírke vozovky miestnej komunikácie Hrušková – Kopanice od firmy Riline s.r.o. Ružomberok na Kúte.

b/ OZ obce Stankovany  n e o d p o r ú č a starostovi uzavrieť s firmou Riline s.r.o. Ružomberok Zmluvu o dielo na položenie asfaltovej živice po celej šírke vozovky miestnej komunikácie Hrušková – Kopanice.

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**F/ Zmluva o náhrade škody s TSS Grade, a.s.**

Starosta predložil prítomným poslancom návrh dohody o náhrade škody spôsobenej firmou TSS Grade a.s. Združenie pod Šípom na vozovkách a mostoch v obci pri vykonávaní stavebných prác pri rekonštrukcii železničnej trate v úseku Kraľovany – Ľubochňa.

Starosta obce otvoril k tomuto bodu diskusiu.

**Uznesenie č.: 057/2021/03**

a/ OZ obce Stankovany b e r i e n a  v e d o m i e znenie Dohody o náhrade škody s obchodnou spoločnosťou TSS Grade, a.s.

b/ OZ obce Stankovany  o d p o r ú č a starostovi uzavrieť s firmou TSS Grade a.s. Združenie pod Šípom Dohodu o náhrade škody a súhlasí s podpísaním tejto dohody.

Výsledok hlasovania: Za: 8

Ján Lacko, Bohuslav Belko, Vladimír Lacko, JUDr. Peter Malcho, Ján Chomist, Mgr. Peter Lacko, Ing. Peter Tomáň, Michal Straka

Proti: 0

Zdržal sa: 0

Nehlasoval: 0

Neprítomní pri hlasovaní: 1 Mgr. Miroslava Polohová Ivanová

**G/ Stavba haly - skladu posypového materiálu**

Starosta informoval o nevyhnutnosti postaviť sklad posypového materiálu na zimnú údržbu miestnych komunikácií. Uviedol, že niekedy je potrebné cez deň naložiť 4 až 6 sypačov, pričom na jedno naloženie sypač pojme 1,7 až 1,8 ton materiálu. Toto sa robí ručne, pričom keby materiál bol nasypaný na podlahe, mohol by traktor cúvnuť a materiál nabrať priamo do sypača, nakoľko tento sa dá nadstaviť do horizontálnej polohy.

Starosta obce otvoril k tomuto bodu diskusiu.

Mgr. Peter Lacko upozornil, že posypové materiály majú značné korozívne účinky a preto navrhuje zvážiť materiál, z ktorého bude hala postavená.

**Uznesenie č.: 058/2021/03**

a/ OZ obce Stankovany b e r i e n a  v e d o m i e potrebu postaviť sklad posypového materiálu na zimnú údržbu miestnych komunikácií.

b/ OZ obce Stankovany  o d p o r ú č a starostovi uzavrieť Zmluvy o dielo na tieto práce:

a) na výkopové práce

b) betonárske práce

c) na dodávku a samotnú montáž haly o rozmere cca 12x7 m.

c/ OZ obce Stankovany o d p o r ú č a postaviť halu z materiálov odolných voči korozívnym účinkom posypovej soli.

Výsledok hlasovania: Za: 7

Ján Lacko, Bohuslav Belko, Vladimír Lacko, JUDr. Peter Malcho, Michal Straka, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 2 Mgr. Miroslava Polohová Ivanová, Ján Chomist

**H/ Informácia o praktikách firmy Slovak Estate, s.r.o.**

Starosta obce informoval o praktikách spoločnosti Slovak Estate, s.r.o.

**Uznesenie č.: 059/2021/03**

a/ OZ obce Stankovany b e r i e n a  v e d o m i e informáciu o drakonických ponukách firmy Slovak Estate, s.r.o. občanom aj samotnej obci, aby od nej odkúpili pozemky za 4.700,- EUR, ktoré táto spoločnosť v dražbe kúpila od exekútora za 306,- EUR.

b/ OZ obce Stankovany o d p o r ú č a starostovi začať vyvlastňovacie konanie vo veci pozemkov získaných firmou Slovak Estate, s.r.o., ktoré sú pod miestnymi cestami a dať vypracovať znalecký posudok na uvedené pozemky.

Výsledok hlasovania: Za: 7

Ján Lacko, Bohuslav Belko, Vladimír Lacko, JUDr. Peter Malcho, Michal Straka, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 2 Mgr. Miroslava Polohová Ivanová, Ján Chomist

**I/ Vyjadrenie sa k odporúčaniam finančnej komisie v nasledujúcom obecnom zastupiteľstve**

Predseda Komisie finančnej, správy obecného majetku a sociálnych vecí a bývania JUDr. Peter Malcho navrhol, že vzhľadom na neprítomnosť účtovníčky obce Kataríny Králikovej tento bod bude prejednávaný na nasledujúcom zasadnutí obecného zastupiteľstva.

**9. Diskusia**

Starosta obce umožnil poslancom diskutovať ku každému bodu programu.

**Uznesenie č.: 060/2021/03**

OZ obce Stankovany b e r i e n a  v e d o m i e obsah všetkých diskusných príspevkov

Výsledok hlasovania: Za: 7

Ján Lacko, Bohuslav Belko, Vladimír Lacko, JUDr. Peter Malcho, Michal Straka, Mgr. Peter Lacko, Ing. Peter Tomáň

Proti: 0

Zdržal sa: 0

Nehlasoval: 0

Neprítomní pri hlasovaní: 2 Mgr. Miroslava Polohová Ivanová, Ján Chomist

**10. Záver**

Starosta obce poďakoval všetkým prítomným za účasť, aktívny prístup, trpezlivosť a o 20:35 hod. rokovanie OZ ukončil.

V Stankovanoch, dňa 30.09.2021

JUDr. Vladimír Urban, PhD., starosta obce

Zapísal: Mgr. Ivan Zrník

Overovatelia:

Mgr. Miroslava Polohová Ivanová ....................................

Ján Lacko ....................................

Mgr. Peter Lacko .....................................

**Prílohy:**

Prezenčná listina

Pozvánka

Zoznam pozvaných